laion/Wikipedia-Exotic huggingface dataset:
Cees van der Aa

Cornelis Johannes van der Aa (14. juuli 1883 Almelo – 31. juuli 1950 Almelo) oli hollandi maalikunstnik ja kunstikaupmees. Cees van der Aa õppis Itaalias, Saksamaal, Šveitsis ja Austrias. Tal kujunes Haagi koolkonna kunstnikele omane stiil. Ta elas ja töötas Almelos, kus ta pidas Grotestraatil kunstikauplust (praegu on seal Blokkeri keti kauplus). Ta oli Almeli ja ümberkaudsete nõmmemaastikkude põhiline maalija, kuid ta maalis ka natüürmorte. Teda peetakse Haagi koolkonna epigooniks, kuid tema maalid on tehniliselt korrektsed ja üldse mitte andetud.
Frans Van der Aa

Frans Van der Aa (sündinud 18. novembril 1955 Kapelle-op-den-Bosi vallas) on flaami televisiooninäitleja.
Huibert Cornelis van der Aa

Huibert Cornelis van der Aa (2. juuni 1828 Oosterhout, Põhja-Brabant – 23. detsember 1897 Oosterhout), oli hollandi orelimeister, Johannes van der Aa vend. Ta oli mööbelsepp Adriaan van der Aa ja Anna Maria van Hasseli poeg. Ta töötas umbes 1850–1852 orelimeister Johannes Vollebregti juures. Aastal 1856 hakkas ta tegutsema Oosterhoutis iseseisva mööbelsepa ning klaveri- ja orelimeistrina. Ta oli kaasallettevõtja Breda katoliku Risti ehk Püha Katariina kiriku oreli ehitamisel. Ta ehitas koos vend Johannes van der Aaga 1859 Hoeveni (Põhja-Brabant Bovendonki seminarile uue oreli. Antoon Derkzen van Angeren töötas mõnda aega tema juures sulasena.
Postiloend

Postiloend (inglise mailing list) on e-posti aadresside loend, mis võimaldab saata üht ja sama e-kirja paljudele aadressidele korraga. Servereid, mis teenindavad suurt hulka postiloendeid nimetatakse postiloendiserveriteks (inglise mailing list server). LISTSERV 1986 Majordomo 1992 Sympa 1997 GNU Mailman 1999 phpList 2000 GroupServer 2005 Organic Groups Mailing List 2010 Discourse 2013 e-Teatmik (vaadatud 05.09.2012)
Hope Springs

"Hope Springs", 2003. aasta romantiline komöödiafilm, režissöör Mark Herman, peaosades Colin Firth, Heather Graham ja Minnie Driver "Lootus tärkab" (originaalpealkiri "Hope Springs") on 2012. aasta romantiline komöödiafilm, režissöör David Frankel, peaosades Meryl Streep, Tommy Lee Jones ja Steve Carell "Hope Springs", 2009. aastal ekraniseeritud BBC One'i telesari
Hope Springs (film 2003)

"Hope Springs" on 2003. aastal esilinastunud romantiline komöödiafilm. Filmi aluseks on Charles Webbi romaan "New Cardiff" ning räägib Inglise kunstnikust Colinist (keda mängib Colin Firth), kes sõidab pärast traumeerivat kogemust USA-sse. Filmi filmiti Kanada Briti Columbia provintsis Hope'is ja selle ümbruses, kuid tegevus paigutati hoopiski Ameerika Ühendriikide Vermonti osariiki fiktiivsesse samanimelisse linnakesse. Filmi režissöör on Mark Herman. Peaosi mängivad Heather Graham ja Minnie Driver.
Väärtusarendus

Väärtusarenduse (ingl values development) all mõistetakse nii otsesemalt indiviidile suunatud väärtuskasvatust kui ka üldisema keskkonna loomist, mis kannab teatud väärtusi ja võimaldab refleksiooni väärtuste üle. Väärtusarendus on seega seotud kogu organisatsiooni kultuuriga ning selle eesmärgiks on märgata ja tõlgendada nii organisatsiooni deklareeritud kui ka tegelikke väärtusi. Väärtushinnangute muutumine Väärtuskasvatus
Tavalahutusega televisioon

Tavalahutusega televisioon ehk SD-televisioon (SDTV, inglise k standard-definition television) on digitaaltelevisiooni süsteem, mille lahutusvõime on enam-vähem sama mis analoogtelevisiooni värvisüsteemides: Euroopas kasutusel olnud PAL ja SECAM (kaadris 625 rida, millest 576 rida kasutati pildi esitamiseks) ja USA NTSC (525 rida, millest 480 rida olid nähtavas kaadris). SDTV kaadris võib tegelikult olla sõltuvalt programmiallikast erinev arv ridu vahemikus 480–600. Analoogsüsteemile PAL vastava SDTV lahutuse tähis on 576i ja analoogsüsteemi NTSC korral 480i (i sõnast interlace tähistab ülerealaotust, vt Televisioonisüsteem). Tavalahutust SDTV on asendamas kõrglahutus HDTV (Eestis alates 2015. aastast). HDTV-programmid vajavad edastamiseks oluliselt laiemat sagedusriba. Kui ühte 8 MHz laiusesse televisioonikanalisse mahub kümmekond SDTV programmi, siis HDTV programme mitte rohkem kui kolm. Rohkem võimalusi pakub üleminek DVB-T2 standardile, mis kasutab kõrgemat bitikiirust. Televisioonisüsteem Kõrglahutusega televisioon "LEVIRA digilevi programmid" (PDF). Originaali (PDF) arhiivikoopia seisuga 2. aprill 2015. Vaadatud 23. märtsil 2015. Televisiooni levitamise teenus
Tappev lähedus (film 2008)

"Tappev lähedus" (inglise keeles "Bangkok Dangerous") on 2008. aastal esilinastunud USA märulifilm, mille on lavastanud kaksikvennad Oxide Pang Chun ja Danny Pang Phat. See on remake vendade 1999. aastal Tais tehtud samanimelisest filmist, millele Nicolas Cage'i produktsioonifirma Saturn Films oli ostnud remake´i tegemise õigused. Peaosa mängib Nicolas Cage.
PAL

PAL (lühend inglise fraasist phase alternating line 'faasivaheldusega read') on kõige laiemalt kasutusel olnud värvilise analoogtelevisiooni kolmest standardist (ülejäänud kaks on NTSC ja SECAM). PAL-süsteem töötati välja Telefunkeni firmas ja võeti kõigepealt kasutusele 1967. aastal Saksa Liitvabariigis. PAL-süsteem on Ameerika NTSC-süsteemi edasiarendus. NTSC-i puuduseks oli vajadus värvitooni ja värviküllastust aeg-ajalt käsitsi järele häälestada. Selle puuduse kõrvaldamiseks muudetakse PAL-süsteemis televisioonikaadris uuele pildireale üleminekul iga kord signaali faas vastupidiseks (180°); see asjaolu väljendubki süsteemi nimetuses. Eesti telesaatjad läksid PAL-ile üle 1999. aastal. Enne PAL-süsteemi oli Eestis kasutusel Prantsuse süsteem SECAM (prantsuse k sõnadest Séquentiel couleur avec mémoire ’värvivaheldus koos mäluga'), mis erineb peamiselt punase ja sinise värvikomponendi edastamise meetodi poolest. "PAL-süsteemile üleminek". Originaali arhiivikoopia seisuga 2. aprill 2015. Vaadatud 16. märtsil 2015.
Aartselaar

Aartselaar (vanemas kirjapildis Aertselaer) on hollandikeelne vald ja asula Belgias Flandria piirkonnas Antwerpeni provintsis. Cleydaeli loss Raekoda Tanger  Maroko Bevolking per gemeente op 1 januari 2020  Aartselaar – pildid, videod ja helifailid Wikimedia Commonsis Koduleht (hollandi keeles)
Failivorming

Failivorming (inglise k file format) on andmete struktureerimis- ja paigutusviis failis. Failivorming annab andmetele (tekst, graafika, foto, video, audio) sellise kuju, et arvuti oleks võimeline neid töötlema. Selleks et arvutiprogrammid failivormingu ära tunneksid, lisatakse vormingu nimele punktiga eraldatult faililaiend, nt .txt (tekst). Faililaiend e-Teatmik (vaadatud 05.09.2012)
Boom (Belgia)

Boom on hollandikeelne vald ja asula Belgias Flandria piirkonnas Antwerpeni provintsis. Bevolking per gemeente op 1 januari 2020  Boom (Belgia) – pildid, videod ja helifailid Wikimedia Commonsis Koduleht (hollandi keeles)
Karjala-Soome NSV vapp

Karjala-Soome NSV vapp oli NSV Liidu haldusüksuse Karjala-Soome NSV vapp. 1940. aastal moodustatud Karjala-Soome NSV sai endale vapi 8. juulil 1940, sellel oli kujutatud mägede, metsade ja järvede tagant tõusvat päikest, mille kiirtes olid ristatud kuldsed sirp ja vasar. Figuure ümbritsesid männiokstest ja viljapeadest pärg, mis olid mõlemalt poolt seotud kahe lindiga, üks oli punane ja teine rahvuslikku ornamente kujutav lint, alt olid aga lindid ühendatud. Külgmistel punastel lintidel oli ühel pool soomekeelne ja teisel venekeelne deviis "Kõigi maade proletaarlased, ühinege!". Alumisel aga soome keeles "KARJALAIS-SUOMALAINEN SNT" ja vene keeles "КАРЕЛО-ФИНСКАЯ ССР". Vapi kohal oli punane kuldse äärisega viisnurkne täht. 20. augustil 1956 muudeti Karjala-Soome NSV Karjala ANSV-ks ja see vapp kõrvaldati käibelt.
Borsbeek

Borsbeek on hollandikeelne vald ja asula Belgias Flandria piirkonnas Antwerpeni provintsis. Bevolking per gemeente op 1 januari 2020 Koduleht (hollandi keeles)
Superman tuleb tagasi

"Superman tuleb tagasi" (inglise keeles "Superman Returns") on 2006. aasta film superkangelasest. Filmi režissöör oli Bryan Singer. See on viies ja viimane algupärane Supermani mängufilm. Film on järg filmidele "Superman" (1978) ja "Superman II" (1980), aga ignoreerib sündmusi filmides "Superman III" (1983) ja "Superman IV: The Quest for Peace" (1987), mis olid tunduvalt vähem edukad kui esimesed kaks filmi ning põhjustasid ka üheksateistkümneaastase pausi Supermani filmides. Supermani mängib Brandon Routh. Olulisemates rollides teevad kaasa Kate Bosworth, Kevin Spacey, James Marsden, Frank Langella ja Parker Posey.
Brasschaat

Brasschaat on hollandikeelne vald ja asula Belgias Flandria piirkonnas Antwerpeni provintsis. Totale oppervlakte volgens het Kadasterregister, België, gewesten en provincies Bevolking per gemeente op 1 januari 2020  Brasschaat – pildid, videod ja helifailid Wikimedia Commonsis Koduleht (hollandi keeles)
Poseidonios

Poseidonios Apameiast (ka Poseidonios Rhodoselt; kreeka keeles Ποσειδώνιος, Poseidonios; u. 135 eKr, Apameia, Süüria – u. 51 eKr, Rhodos või Rooma) oli vanakreeka filosoof stoikute koolkonnast ning üks oma aja suuremaid erudiite, ühtlasi poliitik, astronoom, geograaf, ajaloolane ja õpetaja, kes sündis Süürias Apameas ning tegutses Rhodose saarel. Poseidonios õppis Ateenas Panaitiose juures. Arvatavasti aastast 97 eKr tegutses Poseidonios Rhodosel, kus juhtis stoitsistlikku kooli. Rhodosel käisid teda kuulama mitmed rooma ülikud, sealhulgas Cicero ja Pompeius. Poseidonios reisis Itaalias, Hispaanias, Gallias, Põhja-Aafrikas ja Kreekas. Hispaanias, tänapäeva Cádizi kandis tegeles ta tõusu ja mõõna uurimisega. Gallias tundis suurt huvi keltide vastu; tema tähelepanekud andsid hiljem Tacitusele ainet "Germania" kirjutamiseks. Poseidonios püüdis ühendada vanema stoa õpetust Platoni ja Aristotelese omaga. Stoitsismile tuginedes uskus ta, et maailma areng lõpeb katastroofiga. Filosoofia ülesandeks pidas ta säilitada inimese sidet algselt kosmost ja inimkonda valitsenud logosega. Ta õpetas inimest järgima logost, mis looduses enam puhtal kujul ei avaldu. Poseidoniose ajalooteosed (52 raamatut), millest on säilinud katkeid, on jätkuks Polybiose "Maailma ajaloole", hõlmates aastaid 144–86 eKr. Poseidonios imetles Rooma kasvavat mõju. Hellenistlike riikide ajalugu oli tema meelest mandumisprotsess. Ka võõraste rahvaste (Ibeeria poolsaare ja põhja rahvad) kultuuriloost leidis ta tõendeid selle kohta, et inimkond irdub üha enam logosest. Oma geograafiaalases teoses "Ookeanist" ei ole Poseidonios piirdunud vaid kirjeldustega, vaid on püüdnud anda ka seletusi Maa arengu kohta. Näiteks arvas ta, et saared on tekkinud merepõhja tõustes vulkaanilise tegevuse tagajärjel. Sarnaselt Pytheasega seostas ta tõusu ja mõõna Kuu faasidega. Ekslikult arvas ta, et Kuu koosneb õhust ja tulest ning paneb oma kuumusega vee paisuma, põhjustades sellega tõusu. Poseidoniose teoste suure filosoofilise veenvuse ja meeldiva käsitluslaadi tõttu hinnati teda hellenistlikus ja rooma teaduses kõrgelt. Tema ajaloo- ja etnograafiaalastele töödele tuginesid Diodoros, Sallustius ja Strabon. Tema filosoofia mõjutas tugevalt Cicerot ja Senecat. Enamik Poseidoniose teoseid on säilinud vaid fragmentidena. Sarton, George (1936). "The Unity and Diversity of the Mediterranean World". Osiris. 2: 406–463 [430]. DOI:10.1086/368462. ISSN 0369-7827. "Poseidonius", Encyclopædia Britannica". Vaadatud 26.02.2024 "Posidonius", Encyclopædia Britannica Eleventh Edition, 1911. Magill, Frank Northen; Aves, Alison (1998). Dictionary of World Biography. Taylor & Francis. Lk 904–910. ISBN 9781579580407. Vaadatud 28.05.2013.
Vilve Maide

Vilve Maide (neiupõlvenimega Vilve Saul; sündinud 1. märtsil 1973) on eesti dirigent. Aastatel 1988–1992 õppis ta koorijuhtimist Heino Elleri nimelises Tartu Muusikakoolis Vaike Uibopuu klassis ning 1992–1996 Eesti Muusikaakadeemias Ene Üleoja klassis. 1996. aastast töötab Vilve Maide Otepää Gümnaasiumis muusikaõpetaja ja koorijuhina. 1997–2001 oli ta Tartu Ülikooli Akadeemilise Naiskoori koormeister, kooris laulis ta 1988. aastast. 2008. aastast on ta ka Otepää Muusikakooli solfedžoõpetaja, 2009–2011 oli ta muusikakooli direktori kohusetäitja ning 2011. aastal administraator. Maide on Tartu naiskoori Emajõe Laulikud peadirigent alates koori loomisest 2003. aastal, tema käe all esines koor ka telesaates "Laululahing". 2008. aastast on Maide Eveko Segakoori dirigent Otepääl. 2011. aastast on ta Tartu Karlova Gümnaasiumi koorijuht ja Tartu neidudekoori Kurekell dirigent, 2012. aastast juhatab veel ka lastekoori Maarjalill. Vilve Maide juhatas koore 2005. ja 2010. aastal Peipsi-äärsete maakondade laulupeol, 2006. aastal Eesti Naislaulu Seltsi laulupäeval, 2008. aastal naiskooride laulupäeval, 2009. aastal Eesti Naislaulu Seltsi juubelikontserdil ning Tudengilaulu plaadi esitlusel, 2010. aastal Tartumaa mees- ja naislaulupäeval. 2005. aastal võitsid Emajõe Laulikud Eesti Naislaulu Seltsi naiskooride konkursil B-kategoorias esikoha, dirigent Vilve Maide sai noore dirigendi preemia. 2015. aastal sai ta Eesti Kultuurkapitali Tartumaa ekspertgrupi aastapreemia koorimuusika edendamise eest. "Dirigendid" Emajõe Laulikute kodulehel "Dirigendid" TÜ Akadeemilise Naiskoori kodulehel "Põlvas saab Eesti Vabariigi 94. aastapäeval muusikaelamuse". Delfi, 20. veebruar 2012 Krõõt Nõges. "Tartu koorilauljad toovad Viljandisse kontserdi". Sakala, 19. oktoober 2005 (intervjuu Vilve Maide ja Alo Ritsinguga)
Edegem

Edegem on hollandikeelne vald ja asula Belgias Flandria piirkonnas Antwerpeni provintsis. Bevolking per gemeente op 1 januari 2020  Edegem – pildid, videod ja helifailid Wikimedia Commonsis Koduleht (hollandi keeles)
Puhkpilliorkester Tartu

Puhkpilliorkester Tartu on Tartus 1948. aastast tegutsev puhkpilliorkester, mis koosneb peamiselt asjaarmastajatest. Orkester asutati 1948. aastal Tartu Ametiühingute Nõukogu vastavatud kultuurihoone juurde puhkpillimängijate initsiatiivil. Esimene proov toimus 5. jaanuaril 1948, esimene kontsert kohalikus raadiosaates 9. märtsil 1948. Orkestri dirigendid on olnud 1948–1958 Hugo Kirdelaht, Pavel Markna ja Julius Rohtla, 1958–1971 Ando Rannu ja Albert Ütsi, 1969–1983 Ando Rannu ja Aadu Regi, 1979–1991 Ilmar Lääne ja Aadu Regi, 1991–1992 Kaido Otsing ja 1991 kuni praeguseni Margus Kasemaa. Puhkpilliorkestri Tartu juures tegutsevad ka rivitrummarid ja mažoretirühm. Puhkpilliorkestri Tartu koduleht
Kaplan

Kaplan ehk kapellaan on vaimulik, kes on kiriku poolt ametisse pühitsetud, kuid töötab väljaspool kirikut – koolides, haiglates, politseis, vanglates, sõjaväes jne. Kaplanina töötamise eelduseks on üldjuhul akadeemiline teoloogiline tasemekoolitus.
Hemiksem

Hemiksem (vanemas kirjapildis ka Heymissen või Hemixem) on hollandikeelne vald ja asula Belgias Flandria piirkonnas Antwerpeni provintsis, Schelde jõe kallastel. Hemiksemis asub tsistertslaste ordu poolt 1243. aastal rajatud St Bernardi kloostrikirik (Sint-Bernardusabdij van Hemiksem; Abdij Sint-Bernaerdts aan de Schelde). Endine raekoda Bevolking per gemeente op 1 januari 2020  Hemiksem – pildid, videod ja helifailid Wikimedia Commonsis Koduleht (hollandi keeles)
Türkmenistani vapp

Türkmenistani vapp on Türkmenistani riigivapp.
Dhaulagiri

Dhaulagiri (inglise; hindi धौलागिरी (Dhaulāgirī)) on mägi Aasias Himaalajas. Dhaulagiri on läänepoolseim üle 8000 meetri kõrgune mägi Nepalis ja maailma kõrguselt 7. mägi kõrgusega 8167 meetrit. Esimesed 5 ekspeditsiooni 1953–1958 püüdsid tippu jõuda põhjast. Hiljem selgus, et kirde poolt on mäge vallutada hõlpsam ja kõik esimesed vallutused toimusidki kirde poolt. Esimesena tõusis mäe tippu 13. mail 1960 Šveitsi-Austria ekspeditsioon, kuhu kuulusid Kurt Diemberger, Peter Diener, Ernst Forrer, Albin Schelbert, Nyima Dorji ja Nawang Dorji. Teine tõus mäe tippu toimus alles 1970. aastal, kolmas 1973. aastal (USA mägironijad) ja neljas 1976. aastal (Itaalia mägironijad). Mägi on tuntud sagedaste surmajuhtumite poolest. Aastal 1969 hukkus seitse ameeriklast ja 1975. aastal kuus jaapanlast. Alles 1978. aasta kevadel vallutati tipp esimest korda mitte kirdest, vaid mõnest muust ilmakaarest (edelast). Sealjuures sai üks liige surma. Samal sügisel vallutas Jaapani ekspeditsioon mäe kagu poolt, kusjuures neli liiget sai surma. 1990 – Dainius Makauskas, Leedu 1993 – Teodors Ķirsis, Ilgvars Pauls, Imants Zauls, Läti Lietuvių įkopimai į aštuoniatūkstantininkus. kalnai.lt Solis virs astotā kilometra. sporto.lv  Dhaulagiri – pildid, videod ja helifailid Wikimedia Commonsis
Santo Antão

Santo Antão on saar Atlandi ookeanis, suurim Roheneemesaarte Tuulepealsetest saartest. Saare pindala on 779 km². Saar on mägine, kõrgus merepinnast on kuni 1979 meetrit.
Hove (Antwerpen)

Hove on hollandikeelne vald ja asula Belgias Flandria piirkonnas Antwerpeni provintsis, 9 km kaugusel provintsi pealinnast Antwerpenist. Bevolking per gemeente op 1 januari 2020 Koduleht (hollandi keeles)
Georg Johann von Stackelberg

Georg Johann von Stackelberg (ka Jürgen Johann või Jürgen; ristitud 16./26. mail 1697 Tallinnas; maetud 10./21. veebruaril 1766 Roosna-Allikul) oli Eestimaa aadlik, vabahärra. Stackelbergide suguvõsast Georg Johann von Stackelberg sündis Haljava mõisniku ja Rootsi feldmarssali Berndt Otto von Stackelbergi (1662–1734) ning tema abikaasa Margaretha Elisabethi (sündinud Maydell) pojana. Georg Johann von Stackelberg teenis sõjaväes, kus sai majori auastme. Aastail 1736–1765 oli ta Eestimaa maanõunik ja 1749–1762 Eestimaa Evangeeliumi Luteriusu Konsistooriumi president. Ta oli Haljava, Kuksema, Aaspere ja Roosna-Alliku (abikaasa sai päranduseks) mõisnik. 1733. aastal ostis ta oma sugulase Otto Johann von Maydelli käest 16 000 riigitaalri eest Vääna mõisa koos Pääla karjamõisaga. Stackelberg Väänal ei elanud ning müüs 1753. aastal Vääna, Pääla ja Kaarnaküla karjamõisa Narva kaupmehele Friedrich Cramerile, kes andis mõisa oma ainukesele tütrele Anna von Dückerile. Georg Johann von Stackelberg abiellus 3. jaanuaril 1726 (vkj 23. detsembril 1725) Margaretha von Roseniga (1695–1731), kes oli Roosna-Alliku mõisniku ning Eestimaa rüütelkonna peamehe Bengt Gustav von Roseni ja tema abikaasa Magdalena Elisabethi (sündinud Fersen) tütar ning Roosna-Alliku pärijanna. Abielust sündisid: vabahärra Berend Gustav von Stackelberg (1727–1793), Päri ja Roosna-Alliku mõisnik, Eestimaa maanõunik, tõeline riiginõunik vabahärra Wolter Adam von Stackelberg (1728–1794), Haljava mõisnik, meeskohtunik vabahärra Jürgen Johann von Stackelberg (1729–1777), Kuksema ja Roosna-Alliku mõisnik vabahärra Otto Friedrich von Stackelberg (1731–1802), Rava ja Roosna-Alliku mõisnik, Eestimaa maanõunik, tõeline riiginõunik "Genealogisches Handbuch der estländischen Ritterschaft, Bd.: 1" Görlitz, 1931, lk 344–345 "Genealogisches Handbuch der estländischen Ritterschaft, Bd.: 1" Görlitz, 1931, lk 343 "Vääna mõis 18. sajandil". Originaali arhiivikoopia seisuga 4. oktoober 2013. Vaadatud 5. septembril 2012. Kinnistute register. Vääna mõis. "Genealogisches Handbuch der estländischen Ritterschaft, Bd.: 1" Görlitz, 1931, lk 134–135 Vääna ja Pääla mõisa ostu-müügileping Otto Johann von Maydelli ja Georg Johann von Stackelbergi vahel
Latiinid

Latiinid olid Latiumis elanud itaalikute hõim; elasid Tiberi alamjooksu ja Albanuse massiivi vahel ning Kesk-Itaalia rannikualadel. Umbes 8. sajandil eKr tekkis latiinidel kogukondade liit (keskus Alba Longa). Juba varakult tegelesid latiinid põllunduse ja karjandusega ning oskasid maad kuivendada. Nad elasid kindlustatud asulais ning neil olid ühised pühamud. 6. sajandil eKr sai hakkasid latiinide aladele peale suruma roomlased. 496 eKr võitsid roomlased latiine Regilluse järve ääres (Regilluse järve lahing). 493 eKr sõlmisid nad latiinidega võrdõiguslikkusel põhineva liidulepingu. Tänu roomlaste survepoliitikale alustas latiinide liit 340 eKr Rooma-vastast ülestõusu ehk nn Latiinide sõda, mis lõppes 338 eKr latiinide lüüasaamisega. Latiinide liit kaotati, osa nende linnu liideti Rooma riigiga, osa allutati lepingutega. Nende linnadel oli sestpeale piiratud (latiini) kodanikuõigus (ius sine suffragio). Alles pärast Liitlassõda (90–88 eKr) said latiinid Rooma kodanikuõiguse.
Osaluseksperiment

Osaluseksperiment on reporteritöö vorm, milles ajakirjanik reaalsusega mängides ja iseennast või vaatlusobjekti uude rolli asetades teadlikult tegutseb, luues tegevuse kaudu artikli sisu. Osaluseksperimenti saab kohati paigutada ka uuriva ajakirjanduse alla. Peamiselt ajakirjaniku rolli ja eesmärgi järgi jaguneb osaluseksperiment nelja alaliiki: immersioon, kus ajakirjanik võtab endale uue rolli ja sulandub keskkonda, et kogeda ja seejärel näidata lugejale läbi sügavalt isikliku kogemuse pilti teatud inimgrupi või -tüübi maailmast (kodutud, puudega inimesed jne); infiltratsioon, kus ajakirjanik võtab uue identiteedi eesmärgiga paljastada seaduse- ja moraalinormide rikkumist jms pahategusid mõnes (salajases) ühingus, organisatsioonis, kompaniis vms. Tegu on uuriva ajakirjanduse alaliigiga; osaluskatse, kus ajakirjanik katsetab enda peal mõnd ainet või tegevust eesmärgiga kontrollida nii kaaskodanike, institutsioonide ja asutuste pädevust. Osaluskatse võib olla ka meelelahutusliku sisuga. Identiteedi varjamine pole siinkohal oluline; elukutsevahetus, kus ajakirjanik katsetab mingi kindla perioodi kestel mõnd teist elukutset ja vahendab saadud kogemust. Elukutsevahetusi tehakse nii ajakirjaniku identiteeti säilitades kui ka minetades.
Otto Friedrich von Stackelberg

Otto Friedrich von Stackelberg (25. august 1731 – 13. juuli 1802 Roosna-Alliku mõis) oli Eestimaa aadlik, vabahärra. Stackelbergide suguvõsast Otto Friedrich von Stackelberg sündis Roosna-Alliku mõisniku Georg Johann von Stackelbergi ja tema abikaasa Margaretha (sündinud Rosen) neljanda pojana. 1750. aastatel õppis ta Göttingeni ülikoolis õigusteadust. Alates 1780. aastast oli ta haagikohtunik ning Eestimaa maanõunik. Aastatel 1787–1802 oli ta Eestimaa konsistooriumi president. Isa surma järel päris ta loosi tahtel Roosna-Alliku mõisa, kus kehtestas 1791. aastal nn Roosna-Alliku eraseaduse (Halliko valla Kohto ja Seäduse Ramat), mis reguleeris talupoegade õigusi ja kohustusi. Lisaks lasi ta aastail 1780–1786 rajada Roosna-Alliku mõisa suurejoonelise peahoone. Kuna tal endal pärijaid polnud, jättis ta Roosna-Alliku mõisa oma vennapojale vabahärra Otto Gustav von Stackelbergile. Otto Friedrich von Stackelberg abiellus 8. novembril 1772 Tallinnas Katharina von Dückeriga, kes oli Vääna mõisniku Gottschalk Heinrich von Dückeri ja tema abikaasa Anna (sündinud Cramer) tütar. Abielust sündisid: Anna Margaretha (1774–1793) noorelt surnud poeg "Genealogisches Handbuch der estländischen Ritterschaft, Bd.: 1" Görlitz, 1931, lk 346 "Genealogisches Handbuch der estländischen Ritterschaft, Bd.: 1" Görlitz, 1931, lk 343–355 "Ajalooarhiivi arhiivikool - Otto Friedrich von Stackelberg". Originaali arhiivikoopia seisuga 4. oktoober 2013. Vaadatud 5. septembril 2012. "Genealogisches Handbuch der estländischen Ritterschaft, Bd.: 1" Görlitz, 1931, lk 134–135